14.4.2023
RO
Jurnalul Oficial al Uniunii Europene
L 101/21
ANEXĂ
Descrierea mărfurilor
Clasificare (Cod NC)
Motive
(1)
(2)
(3)
Evaporator („atomizator”) reutilizabil (reîncărcabil) pentru o țigaretă electronică, alcătuit din:
8543 40 00
Clasificarea se stabilește pe baza regulilor generale 1, 2 (a) și 6 de interpretare a Nomenclaturii combinate (RGI), precum și pe baza textului codurilor NC 8543 și 8543 40 00.
— o bază cu o deschidere pentru reglarea debitului de aer și un conector pentru conectarea la dis­ pozitivul de alimentare cu energie electrică (nu este prezentat împreună cu atomizorul), — încălzitor cu fir metalic și bumbac, — un recipient din sticlă și — un muștiuc.
Atomizatorul este prezentat fără e-lichid.
Atomizatorul este conectat la dispozitivul de alimentare cu energie electrică printr-un conector filetat care stabilește și conexiunea electrică.
Energia furnizată încălzește firul încălzitorului care apoi încălzește e-lichidul și îl vaporizează.
Acest proces generează o brumă de vapori care este apoi inhalată de utilizator.
Deși atomizatorul poate fi utilizat numai cu o țigaretă electronică, clasificarea la codul NC 8543 90 00, ca parte a țigaretei electronice, este exclusă, deoarece atomizatorul este un ansamblu de părți atât de avansat încât are deja principalele caracteristici esențiale ale articolului complet, țigareta electronică [a se vedea, de asemenea, Notele explicative ale Sistemului armonizat aferente secțiunii XVI, Generalități, (IV) Mecanisme incomplete].
Mai precis, atomizatorul cuprinde toate elementele necesare pentru îndeplinirea funcțiilor pentru care este concepută o țigaretă electronică, și anume încălzirea și vaporizarea e-lichidului, permițând utilizatorului să inhaleze vaporii produși prin intermediul muștiucului.
În consecință, acesta are caracterul esențial al articolului complet și, prin urmare, trebuie considerat o țigaretă electronică incompletă în sensul regulii generale de interpretare 2 (a).
Prin urmare, atomizorul trebuie clasificat la codul NC 8543 40 00 ca țigaretă electronică.
(A se vedea imaginea) (*)
(De jos în sus: bază, încălzitor, recipient din sticlă, muștiuc) (*) Imaginea are caracter pur informativ.